Nyeste Skilderie af Kiøbenhavn, 1831-01-16
Indenlandske Efterretninger. Vor berømte Landsmand Barthold Georg Niebuhr, er nu død i Bonn d. 2 d. M. Han blev fød i Kiøbenhavn i Aaret 1777, og opdraget i Meldorf i det holsteenske, hvor hans Fader, den som Orientalist og Geograph udmærkede Carsten Niebuhr, fra 1778 havde boet. Da han var 21 Aar gammel, 1798, kom til Kjøbenhavn, blev han ansat som Bibliotheksekretair ved det store kongelige Bibliothek, og i Aaret 1800 som Assessor i Økonomi- og Commerce-Collegium. 1803 blev han Meddirekteur ved Banken, 1804 Committeret i bemeldte Commerce-Collegium. 1806 ophørte hans Embedsbane her, da han, efter ifølge Ansøgning at være entlediget fra dansk Tieneste, gik som preussisk Bankdirekteur, til Berlin. Siden blev han brugt meget af den preussiske Regjering i financielle Anliggender. 1816 blev han udnævnt til preussisk Gesandt i den pavelige Stat. 1810 blev han kongelig preussisk Historiograph og Ridder af den røde Ørns 3die Classe, 1815 udnævnt af Universitetet i Kiel til Doctor Jur. in honorem; 1822 Ridder af den preussiske røde Ørns Orden, 2den Classe, med Egeløv; Samme Aar Storkors af den keiserlige østerrigske Leopolds Orden. Da han 1824 kom tilbage fra Rom til Preussen, opholdt han sig nogen Tid i Potsdam, for at ordne sine samlede Hæfter og antiqvariske bemærkninger. Derefter gik han som Professor til Universitetet i Bonn, og i dette Kald døde han d. 2 Jan. d. A. Han var kongelig preussisk Geheime-Statsraad; var Medlem af det kongelige danske Videnskabs Selskab, af det skandinaviske Literatur Selskab, af det kongelige Videnskabers Akademi i Berlin, o. fl. Med udmærkede practiske Kundskaber i Statsvidenskaberne, Handel o. s. v. forbandt han de grundigste lærde Kundskaber af et sjeldent Omfang, var Historiker, Philolog, god Orientalist, og besad i det Hele megen Sprogkundskab. Paa dansk har man kun af ham de Efterretninger om Wilhelm Leyel, og den danske ostindiske Handel under hans Bestyrelse, hvilke han, som Medlem af det Skandinaviske Literatur Selskab meddelte i sammes Skrifter 1805, og Faderen Carsten Niebuhr's Biographie i Athene 8 Bind, paa tydsk i Kieler-Blatter 1816, siden særskilt aftrykt, samt i hans Kleine histor. u, pol. Schriften." Hans tydske Skrifter ere mange, blandt hvilke hans Romische Geschichte." Man vil i Lübkes og Schrøders Lexicon d. Schl. Holst. L. A. Ent. Schriftsteller; L. Th. som og i Convers. Lexiconet finde mere om ham. Af bemeldte Romische Geschichte udkom 1ste Deel 1811. 3die Oplag 1829. Den er oversat paa fransk og engelsk. Anden Deel udkom 1830; og i sammes Fortale yttrer han sig om vor Tids Tildragelser saaledes: Den første Deel af min romerske Historie var skreven i den klareste Samtid, og den taknemmelige muligste Nydelse af samme, og i den fuldkomneste Sorgløshed for Fremtiden, nu see vi udi en, hvis Gud ei vidunderligen hielper, forestaaende Ødelæggelse, lig den, Romerverdenen, led i Midten af det tredie Aarhundrede efter vor Tidsregning: Tilintetgjørelse af Velstand, Frihed, Dannelse, Videnskabelighed. Men om ogsaa Forvildelse i en lang Aarrække gandske bortskræmmer Muser og Lærdom, saa vil der dog atter engang komme en Tid da man, – rigtigt nok anderledes end i det 15de Aarhundrede – paa ny vil agte paa og elske den romerske Historie."¬